Den Vest-Sjællandske Avis, 1822-06-29
Det er sandt, at de politiske Begivenheder, som fremgik af den Franske Revolution og de Krige, som den havde til Følge, have ikke frembragt saa betydelige Forandringer i de øvrige Jordens Deele som i Amerika, men vigtige have de dog altid været, og de bære ogsaa Mindet af, at en Verdens Kamp er bleven ført paa Jorden. J Australien ere siden Aaret 1788 to Hovedbegivenheder forefaldne; den ene er Christendommens Udbredelse paa Sydhavets Øer, og den anden er Nyehollands Colonisering; den første kan kun forsaavidt betragtes som en Frugt af de sidste 30 Aars Begivenheder som at de Trængsler, som de medførte, opvakte paa nye Følelsen for Religionen; derimod maae den sidste tilskrives den Nordamerikanske Revolution; da de Nordamerikanske Coloniers Løsrivelse fra England bevægede dette Lands Regiering til at opsøge et nyt Sted paa Jorden, hvor der kunde hensende sine Forbrydere, dog har den Franske Revolution ikke heller været uden Jndflydelse paa disse bortfiernede Egne; thi den Expedition, som den hele Jorden med sin Aand omfattende Napoleon afsendte under Capitainerne Baudin og Hamerin for at undersøge Nye hollands Kyster, var den store Drivestæder for Englænderne til ikke at staae tilbage i dette Stykke og desuden til at trænge frem i det indre Land over de blaae Bierge, hvorved nye Baner ere brudte og aabnede for den femte Verdensdeels Cultur. Vende vi vore Blikke hen til Afrika saa opdage vi der endnu større Virkninger af den almindelige Verdens Kamp, saa store at Jndbildningskraften ikke veed hvor den skal standse ved at betragte deres Følger. Der gives her to store Punkter, som tilbyde sig for Beskuelsen Ægypten og Cap. Det var Napoleons eventyrlige; men dog politisk rigtige Tog til hiint Land, som oplod for os dets OldtidsSkatte og lærte Europa at kiende dets Nutids Værd, og det var hans Erobring af dette Land, som gav Anledning til at det Mamelukkiske Herredømme, blev styrtet og at den nærværende Tidsalders overordentligste Mand, Mahomed Ali blev dets Regent, som søger at retfærdiggiøre Jslamismen mod det Barbarie, hvorfor man anklager den, og at forskaffe en Tyrkisk Regiering Agtelse ved at bringe Culturen i Forbindelse med den. Hans Regiering har foruden alt det meget han har gjort for Ægyptens Civilisering og Flor, havt allerede to saare vigtige politiske Følger; den ene, at han har knækket Vechabiternes Magt i Arabien, som vare i Begreb med at udbrede fra det besynderlige Land et nyt Religions sværmerie og et nyt Herredomme paa Jorden og at han har udstrakt sine Erobringsplaner, hvormed han forbinder ligesaa store Culturplaner, til Nilens Kilder. Disse store Begivenheder ere unægtelig middelbare Følger af den Franske Revolution. – Jkke mindre vigtigt er det hvad der foregaaer i det sydlige Afrika, den sidste Krig forskaffede England Cap og Jsle de France, hvorved det ikke allene sikkrede sig i Besiddelsen af sine Ostindiske Lande, da det derved afskar alle Hvilepunkter for en Europæisk Armee og Flaade, som vilde angribe dem; men tillige har aabnet sig Indgangen til store Opdagelser og Handelsforbindelser i det Jndvendige af Afrika, da det har gjort Caplandet til en Gienstand for udbredte Culturanlæg og til en Basis for de vigtigste og følgeligste Expeditioner imod Norden. Det er ikke umueligt, at den Mahomedanske og christelige Cultur kunne engang i Tiden række hinanden Haanden i Hiertet af Afrika. Og kunne vi endelig tænke paa de sidste tre Aartienders Begivenheder, uden at forbinde Forestillingen med dem om en Verdens Kamp, naar vi henvende vore Tanker til Asien. Var det ikke de Forvirringer, som disse Aars Begivenheder foraarsagede i det Europæiske Fastlands Forhold, som gav Britterne Magt og Leilighed til at udbrede deres Herredømme paa den Jndiske Halvøe i den Grad, at der næsten ikke gives noget andet Herredømme tilbage paa den end deres; de ere blevne Persiens og Chinas Naboer. Er den Tid vel fiern, at Ruslands og Storbrittaniens Naboeskab vil bringe det Himmelske Keiserdømme til at opvaagne af sin jordiske Drømme om sin Alvælde og sin Urokkelighed, og lade det føle, at der allerede hører meget til at soutinere sin Rang som et jordisk Keiserdomme. Og har ikke den sidste Krig endelig forskaffet Storbrittannien Øen Ceilon; den vigtigste af alle Jndiske Besiddelser, fordi den er den sikkerste; og fordi et middelbart Herredømme over Jndien kan derfra endnu levnes det, om endog det umiddelbare over det Jndiske Fastland skulde engang gaae forloren ved een af de politiske Storme, som saa uformodentlig kunne reise sig. Og endelig har ikke den sidste Verdenskampladet de Europæiske Nationer i den Grad føle Persiens Vigtighed, som Mellemlandet imellem Rusland og Jndien, at det erblevet til et vigtigt Stats formaal for den Engelske Regiering, at giøre det deelagtigt i den Europæiske Culturs Fortrin. Det vilde være formeget sagt, naar man vilde tillade sig at sige, at disse Betragtninger have udtømt Nutidens politiske Beskuelser; men saameget kunne de dog tiene til at godtgiøre: at de Krige som ere førte siden Aaret 1788 fortiene fremfor nogen anden Krig, som er ført paa Jorden at kaldes en Verdens Kamp, og at intet er falskere, end at alting er ved deres Udgang bragt tilbage i sin gamle Tilstand, tvertimod er en nye Tingenes Orden fremgaaet paa Jorden; og hvo formaaer at forudsee hvortil saa store Forandringer i Tiden ville føre.